Diari Oficial de la Generalitat Valenciana


Sumari del DOGV 8459, del 08-01-2019 (2019/43)

Extracte de la Resolució de 13 de desembre de 2018, del president de l'Institut Valencià de Competitivitat Empresarial (IVACE), per la qual es convoquen ajudes del Pla Renove de Finestres 2019, destinades a la rehabilitació tèrmica de finestres en habitatges de la Comunitat Valenciana i l'adhesió de comerços i empreses instal·ladores.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8459

Data del DOGV
:   08-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/43


Data del document
:   13-12-2018

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 13 de desembre de 2018, del president de l'Institut Valencià de Competitivitat Empresarial (IVACE), per la qual es convoquen ajudes del Pla Renove de Finestres 2019, destinades a la rehabilitació tèrmica de finestres en habitatges de la Comunitat Valenciana i l'adhesió de comerços i empreses instal·ladores. [2019/43]  
BDNS (identif.): 433089.  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE:  
http://www.ivace.es:  
  
Primer. Beneficiaris  
Qualsevol persona física propietària, arrendatària o usufructuària d'un habitatge d'ocupació habitual situat a la Comunitat Valenciana.  
  
Segon. Objecte  
Impuls de mesures d'estalvi i eficiència energètica, dirigides a la rehabilitació tèrmica de finestres i portes-finestra (envidrament, marc i contramarc) en habitatges habituals de la Comunitat Valenciana, amb càrrec al pressupost de l'IVACE de l'exercici 2019.  
Es considera com a activitat susceptible d'ajuda la renovació de finestres i portes-finestra en l'habitatge d'ocupació habitual. Serà subvencionable la instal·lació (muntatge i desmuntatge), l'envidrament, el marc i contramarc; no seran subvencionables les persianes i altres elements de protecció solar, les obres de paleta alienes a fi d'aquestes ajudes, ni les taxes o llicències necessàries per a dur a terme la instal·lació.  
  
S'hauran de complir les especificacions tècniques que s'arrepleguen en l'article 4 de la convocatòria.  
  
Tercer. Bases reguladores  
Ordre 3/2017, de 3 de febrer, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'IVACE, dirigides a l'estalvi i eficiència energètica en el sector domèstic (DOGV 7974, 07.02.2017).  
  
Quart. Quantia  
Les ajudes es finançaran amb càrrec als Pressupostos de la Generalitat per a l'exercici 2019, dins de la línia pressupostària S6849000 «Estalvi i eficiència energètica» prevista en el projecte de Llei de Pressupostos de la Generalitat per a l'exercici 2019, sent la quantitat global màxima destinada a aquesta convocatòria és d'1.100.000 euros, condicionada a l'existència de crèdit adequat i suficient en els pressupostos de l'exercici econòmic 2019.  
La quantia de l'ajuda individual, aportada per l'IVACE, serà com a màxim de 75 €/m² per a renovacions completes de les finestres o portes-finestra (envidrament, marc i contramarc).  
L'aportació del comerç o empresa instal·ladora consistirà en un descompte en la factura de 15 m² ?/en el moment de la instal·lació.  
La quantia de l'ajuda aportada per l'IVACE, no podrà superar en cap cas el 30 % del cost subvencionable. Si es donara aquest cas, l'aportació de l'IVACE es reduirà fins al límit del 30 %. Així mateix la quantia d'ajuda màxima serà de 3.000 € per habitatge en què se substituïsquen les finestres i portes-finestra.  
  
Cinqué. Termini de presentació de les sol·licituds  
El termini de presentació de sol·licituds començarà el 29 de gener de 2019 i finalitzarà el 13 de juny de 2019.  
  
  
  
  
Sisé. Altres dades  
1. Sol·licituds: el comerç o empresa instal·ladora tramitarà la presentació de la sol·licitud del particular a través de la plataforma de gestió del Pla Renove de Finestres 2019  
http://planrenove.ivace.es  
2. Documentació a presentar: la prevista en l'article 11 de la convocatòria.  
3. Les renovacions objecte d'aquests ajudes han de tindre com a destinació final la seua instal·lació dins del territori de la Comunitat Valenciana.  
4. Es consideraran només projectes la inversió del qual siga superior a 1.000 €, IVA no inclòs.  
5. Només seran subvencionables les renovacions realitzades a partir de la data d'inici de presentació de sol·licituds.  
6. Els comerços i les empreses instal·ladores interessades a participar en la convocatòria d'ajudes hauran d'adherir-se al Pla Renove de Finestres a través de la web  
http://planrenove.ivace.es.   
L'adhesió de les empreses instal·ladores començarà el 17 de gener de 2019 i finalitzarà el 16 de maig de 2019.  
  
València, 13 de desembre de 2018.- El president de l'IVACE: Rafael Climent González.